10 लाख उइगुर मुसलमानों को हिरासत में रखे जाने के मामले में चीन ने दिया ये जवाब  
देश में सभी जातीय समूहों से समान व्यवहार किया जाता है: चीन 
किसी विशिष्ट जातीय समूह को निशाना नहीं बनाया जाता
धार्मिक स्वतंत्रता को प्रतिबंधित नहीं किया जाता
मैक्डुगल पर मा की टिप्पणियों का कोई असर नजर नहीं आया और उन्होंने कहा, ‘मैंने उइगुर इलाके में हिरासत संबंधी आरोपों पर सीधे इनकार सुना.’ उन्होंने कहा, ‘आपने कहा कि मैं 10 लाख लोगों के आंकड़े पर गलत हूं, ठीक है तो बताइये कि कितने लोग हैं. और कौन से कानून हैं जिनके तहत उन्हें हिरासत में लिया गया?’    वहीं, चीन सरकार द्वारा संचालित अखबार ग्लोबल टाइम्स ने अपने संपादकीय में कहा कि शिनजियांग इलाके में कड़े सुरक्षा कदमों ने इसे ‘चीन का सीरिया’ या ‘चीन का लीबिया’ बनने से रोका है.    अखबार ने क्षेत्र में धरपकड़ का बचाव करते हुए कहा कि पश्चिम ‘शिनजियांग के लिए परेशानी खड़ी करने और क्षेत्र में मुश्किल से आई स्थिरता को नष्ट करने की कोशिश कर रहा है.’ इसने अंग्रेजी और चीनी संस्करणों में कहा कि शिनजियांग की सुरक्षा स्थिति ने बड़ी त्रासदी को टाला है और अनगिनत लोगों की जान बचाई है.